**UGOVOR O ZAKUPU SKLADIŠTA**

Zaključen u Sarajevu dana, \_\_\_\_\_.2024. godine, između ugovornih strana:

1. **G-Petrol d.o.o. Sarajevo,** sa sjedištem u Sarajevu, Marka Marulića 2, Lamela B, Sarajevo, Bosna i Hercegovina, upisan u registar Općinskog suda u Sarajevu MBS 65-01-0638-11, JIB: 4209277550009, koga zastupa direktor Milan Čolović, (u daljem tekstu: **Zakupac**),

i

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

koga zastupa Direktor \_\_\_\_\_\_\_\_\_\_\_\_\_\_\_\_\_ s druge strane(u daljem tekstu: **Zakupodavac**);

U daljem tekstu Ugovorne strane,

**KONSTATACIJE:**

Ugovorne strane saglasno konstatuju:

* da je Zakupodavac dostavio Konačnu Ponudu za zakup skladišnog prostora pod brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. godine koja zajedno sa \_\_\_\_\_\_\_\_\_\_\_\_\_\_\_\_\_\_\_\_\_\_\_čini sastavni dio Ugovora (u daljem tekstu označena kao Prilog br.1);

1. PREDMET UGOVORA

1.1. Zakupodavac se obavezuje da za potrebe Zakupca izda u zakup skladišni prostor i pruži usluge skladištenja određenu u Prilogu br. 1, na način i pod uslovima utvrđenim ovim Ugovorom i Prilogom br. 1, a Zakupac je dužan da plati zakup skladištnog prostora i izvršene usluge skladištenja na način predviđen ovim Ugovorom i Prilogom br.1.

2. CIJENA I NAČIN PLAĆANJA

2.1. Zakupac će zakup skladišnog prostora i izvršene usluge skladištenja platiti po cijenama i uslovima navedenim u Prilogu br.1, na osnovu računa koji je ispostavio Zakupodavac, a do iznosa **\_\_\_\_\_\_\_\_\_\_\_\_\_BAM** bez pdv-a za period od 1 (jedne) godine.

Zakupodavac je dužan da izda fakturu u skladu sa važećim propisima, u suprotnom Zakupac ima pravo da odbije plaćanje fakture koja u pogledu sadržine ne ispunjava uslove predviđene važećim propisima u Bosni i Hercegovini.

Zakupodavac šalje račun putem preporučene pošte sa povratnicom ili ga neposredno dostavlja Zakupcu na adresu koja je data u članu 11.7. Ugovora.

Račun Zakupodavca se neće smatrati dostavljenim Zakupcu i neće obavezivati Zakupca na plaćanje, ukoliko je Zakupodavac izvršio dostavu računa Zakupcu prije dana kada je nastupio uslov iz tačke 3.3. za ispostavljanje računa.

2.2. Cijene navedene u Prilogu br.1 su fiksne i ne mogu se mijenjati na više u toku trajanja Ugovora i obuhvataju sve troškove koje Zakupodavac može imati u vezi sa realizacijom ugovora

2.3. Osnov za ispostavljanje računa je obostrano potpisan Zapisnik o izvršenoj usluzi saglasno tački 3.3. Ugovora. Obostrano potpisani dokument iz ove tačke, Zakupodavac je dužan da priloži uz ispostavljeni račun.

Plaćanje zakupa skladišnog prostra i izvršenih usluga skladištenja izvršiće se u skladu sa Prilogom br. 1 i to na sljedeći način:

* \_\_\_\_\_\_\_\_\_\_\_ bezgotovinski, prenosom novca na račun Izvršioca prema instrukcijama datim u Prilogu br. 1. Ugovora, u roku od **\_\_\_\_\_\_\_\_\_\_\_\_\_\_\_\_\_** dana nakon dana ispostavljanja računa.
* \_\_\_\_\_\_\_\_\_\_\_ od ukupne cijene iz člana 2.1 bez PDV-a - primjenom obračunskog plaćanja odnosno kompenzacijom između Zakupodavca i Zakupca u roku od\_\_\_\_\_\_\_\_\_\_\_\_\_ dana.

Zakupodvac se obavezuje da će u roku od 10 dana nakon potpisivanja ovog ugovora potpisati sa Zakupcem kupoprodajni ugovor o kupovini naftnih derivata, i da će minimalna potrošnja naftnih derivata, u skladu sa tim ugovorom, iznositi \_\_\_\_\_\_\_\_\_\_\_\_\_ od ukupne cijene iz člana 2.1. bez PDV-a. Ukoliko ta potrošnja bude manja od \_\_\_\_\_\_\_\_\_\_\_\_\_\_\_\_ iznosa iz člana 2.1. bez PDV-a, Prodavac neće zahtjevati isplatu razlike bezgotovinski.

3. MJESTO I DOKAZ O IZVRŠENIM USLUGAMA

3.1. Zakupodavac je dužan da ugovoreni zakup skladišnog prostra i usluge skladištenja pruži na lokaciji svoje autobaze u Špionici opština Srebrenik.

3.2. Konačni prijem skladišnih usluge vrši se prema uslovima bliže preciziranim u Prilogu br 1.

3.3. Smatra se da su ugovorene skladišne usluge izvršene kada ovlašćeno lice Zakupca izvrši primopredaju skladišnog prostora i kvalitativan i kvantitativan prijem pruženih usluga, što se potvrđuje Zapisnikom o primopredaji skladišnog prostora i Zapisniku o izvršenoj usluzi skladištenja, koji potpisuje ovlašćeno lice Zakupca i ovlašćeno lice Zakupodavca.

Lice koje za Zakupodavca potpiše Zapisnik iz prethodnog stava, smatra se ovlašćenim licem Zakupodavca.

3.4. Ovlašćeno lice Zakupca će o svim primjedbama i uočenim nedostacima prilikom primopredaje usluga, sačiniti zapisnik o reklamaciji u kome će između ostalog navesti sve uočene nedostatke, kao i druge podatake relevantne za sagledavanje činjeničnog stanja, uz određivanje roka za otklanjanje utvrđenih nedostataka.

U slučaju da Zakupodavac ne otkloni nedostatke na način i u roku predviđen u prethodnom stavu, Zakupac ima pravo da raskine Ugovor i da zahtijeva naknadu štete koja nastane po tom osnovu.

Zakupodavac je dužan da naknadi štetu koju Zakupac pretrpi po osnovu iz prethodnog stava.

Zapisnik o reklamaciji obavezno sadrži:

- Broj i datum Ugovora i Priloga br.1;

- Broj i datum Zapisnika o izvršenoj usluzi;

- adrese Ugovornih strana.

4. PRAVA, OBAVEZE I ODGOVORNOSTI ZAKUPODAVCA

4.1. Skladišni prostor i usluge skladištenja koje pruža Zakupodavac moraju da zadovolje sve standarde i kriterijume utvrđene pozitivnim propisima, tehničkim normativima, standardima, pravilima struke koji se primjenjuju na predmetne usluge kao i zahtijevima utvrđenim odredbama Ugovora.

Zakupodavac je dužan da izvršava usluge skladištenja s pažnjom dobrog stručnjaka.

4.2. Zakupodavac se obavezuje da će usluge skladištenja vršiti, koristeći svoja sredstva za rad i radnu snagu poštujući sve uslove, predviđene Ugovorom i Prilogom br. 1.

4.3. Ako usluge skladištenja koje je Zakupodavac pružio Zakupcu ne odgovaraju po kvalitetu, kvantitetu, roku izvršenja, ili nekom drugom elementu određenom u Prilogu br. 1. i/ili odredbama Ugovora, Zakupodavac odgovara po zakonskim odredbama o odgovornosti za neispunjenje obaveza.

4.4. Zakupodavac snosi odgovornost za svu štetu koju pretrpi Zakupac, a koja je nastala kao posljedica nedostataka izvršenih usluga skladištenja, i dužan je da Zakupcu pruži zaštitu od uznemiravanja od strane trećih lica, ako ona u potpunosti ili djelimično onemogućavaju Zakupca da koristi skladišni prostor i usluge skladištenja u skladu sa njihovom namjenom, kao i da nadoknadi Zakupcu svu štetu koja u tom slučaju nastane.

4.5. Radnici Zakupodavca, kao i treća lica angažovana od strane Zakupodavca u cilju izvršenja dijela ugovorenih usluga skladištenja, pod uslovom da je Zakupac u pisanoj formi odobrio njihovo angažovanje, moraju posjedovati odgovarajuće licence ili kvalifikacije, u skladu sa pozitivnim propisima, ukoliko su za vršenje predmetnih usluga ti zahtijevi utvrđeni pozitivnim propisima. Ukoliko odnosna lica nemaju odgovarajuće licence ili kvalifikacije koje su neophodne na osnovu pozitivnih propisa, Zakupac ima pravo da raskine Ugovor, uz pravo na naknadu štete.

4.6. Zakupodavac je dužan da izvršenje usluga organizuje u potpunosti u skladu sa odredbama Zakona o zaštiti na radu, kao i da lica iz tačke 4.5. upozna sa svim bezbjednosnim i zaštitnim mjerama koje se primjenjuju na i oko objekta Zakupca.

Zakupodavac je dužan da o svom trošku obezbijedi potrebna sredstva i opremu za ličnu zaštitu za lica iz tačke 4.5. Ugovora.

Zakupodavac je dužan da Službi obezbjeđenja Zakupca prijavi i odjavi svako lice iz tačke 4.5. Ugovora, opremu i sredstva koja koristi za izvršavanje usluga kod Zakupca, radi izdavanja dozvola za ulaz.

Zakupodavac je obavezan da se pridržava i da obezbijedi da se lica iz tačke 4.5. Ugovora pridržavaju sljedećeg:

- da bez dozvole za ulazak ne mogu ući u objekte Zakupca,

- da bez dozvole za rad ne mogu započeti izvršenje usluge,

- da će pri radu koristiti lična zaštitna sredstva i opremu,

- da će poštovati radno vrijeme i propisane procedure za ulazak u objekte Zakupca (zabrana unošenja alkohola, oružja ili ulaska lica pod uticajem alkohola, zabrana pušenja i sl.)

4.7. Zakupodavac je dužan da nadoknadi svu štetu pričinjenu zaposlenima i/ili na imovini Zakupca, kao i trećim licima i/ili imovini tih lica, nastalu u vezi sa realizacijom Ugovora.

4.8. Sva lica koja obavljaju poslove u ime Zakupodavca i/ili u ime bilo kog trećeg lica iz tačke 4.5. ovog Ugovora – moraju biti osigurana, o trošku Zakupodavca , za sve povrede na radu ili nesreće na poslu.

4.9. Zakupodavac ima pravo da od Zakupca traži dodatne instrukcije ukoliko su neophodne za izvršenje njegovih ugovornih obaveza.

4.10. Zakupodavac je dužan da kao poslovnu tajnu trajno čuva svaki dokument ili informaciju, do koje dođe za vrijeme trajanja Ugovora, a koja se odnosi na bilo koji segment tehnologije ili poslovanja Zakupca.

Zakupodavac je odgovoran za svako neovlašćeno davanje informacije i podataka u smislu prethodnog stava, izuzev i samo onim licima koja su neposredno angažovana na izvršenju ovog Ugovora i dužan je da nadoknadi svaku štetu koja po ovom osnovu nastane za Zakupca.

5. PRAVA, OBAVEZE I ODGOVORNOSTI ZAKUPCA

5.1. Zakupac je dužan da zakup skladišnog prostora izvršenu uslugu skladištenja plati po cijeni, u roku i na način utvrđen odredbama člana 2. ovog Ugovora i Prilogom br. 1.

5.2.Zakupac je dužan da omogući radnicima Zakupodavca nesmetan ulazak u zakupljeni skladišni prostor Zakupca, unošenje opreme, materijala i alata neophodnih za izvršenje usluga skladištenja.

5.3. Zakupac ima pravo da vrši nadzor u toku izvršenja usluga skladištenja, radi provjere i obezbjeđenja njihovog potpunog i urednog izvršenja, a naročito u pogledu vrsta, količina i kvaliteta materijala i opreme, sredstava za rad i radne snage Zakupodavca, rokova izvršenja iz Priloga br.1 i dr.

5.4. Ukoliko Zakupac odredi lice koje će vršiti nadzor u toku vršenja usluga skladištenja, dužan je o tome pisanim putem obavijestiti Zakupodavca.

5.5. Lice koje vrši nadzor nema pravo da oslobodi Zakupodavca od bilo koje njegove dužnosti ili obaveze iz Ugovora, osim ako za to ne dobije specijalno pisano ovlašćenje od Zakupca.

5.6. Ukoliko lice koje vrši nadzor ili neko drugo ovlašćeno lice Zakupca utvrdi da se Zakupodavac ne drži uslova Ugovora i ne izvršava ugovorne obaveze u skladu sa Ugovorom, te da će skladišni prostor odnosno izvršena predmetna usluga skladištenja imati nedostatke, odnosno lice će o tome odmah obavijestiti Zakupca, a Zakupac može upozoriti Zakupodavca na to i odrediti mu primjeren rok da skladišni prostor/svoj rad usaglasi sa uslovima Ugovora. Ako do isteka tog roka Zakupodavac ne postupi po zahtijevu Zakupca, Zakupac može raskinuti Ugovor i zahtijevati naknadu štete.

5.7. Samo postojanje lica koje vrši nadzor i/ili njegovih eventualnih propusta u vršenju nadzora, ne oslobađaju Zakupodavca od njegove obaveze i odgovornosti za izvršenje ugovorenih skladišnih usluga u potpunosti u skladu sa odredbama Ugovora i Prilogom 1.

5.8. Eventualna odgovornost Zakupca, za naknadu štete prouzrokovane neispunjenjem, neurednim i/ili djelimičnim ispunjenjem obaveza iz ovog Ugovora, ograničava se na iznos 5% od ukupne vrijednosti predmeta ugovora iz člana 2.1 bez PDV-a.

6. GARANCIJA ZA DOBRO IZVRŠENJE POSLA

6.1. Prilikom potpisivanja Ugovora, Zakupodavac će Zakupcu predati instrument obezbjeđenja za dobro izvršenje posla u vidu jedne blanko sopstvene/ih mjenice/a, sa klauzulom ’’bez protesta’’ i mjenično ovlašćenje za popunjavanje mjenice na iznos 20% od ukupne cijene usluga iz člana 2.1 bez PDV-a, sve ovjereno pečatom Zakupodavca i potpisano od strane zakonskog zastupnika Zakupodavca i karton deponovanih potpisa lica ovlašćenih za zastupanje ovjerenih od strane banke. Ovlašćenje sa dokumentacijom glasi na G-Petrol d.o.o. Sarajevo i predaje se na adresu: Tešanjska 24 a, sprat 3 sa naznakom za Amira Pecara.

6.2. Zakupac će podnijeti na naplatu mjenicu iz stava 1. ovog člana ukoliko Zakupodavac u roku i na način utvrđen ovim Ugovorom ne ispuni svoje ugovorene obaveze.

6.3. Ukoliko tokom važenja Ugovora Zakupac iskoristi mjenicu iz stava 6.1. ovog člana Zakupodavac je dužan da novu mjenicu i novo mjenično ovlašćenje, pod uslovima iz stava 6.1. ovog člana dostavi Zakupcu u roku od 8 dana od dana kada ga Zakupac pozove da to učini. Ukoliko Zakupodavac to ne učini, Zakupac ima pravo da raskine ovaj Ugovor, uz pravo na naknadu štete.

6.4. U slučaju nastanka štete za Naručioca, čiji je iznos veći od iznosa garancije za dobro izvršenje posla iz stava 6.1. ovog člana, tada je Zakupodavac dužan da plati Zakupcu i onaj iznos naknade štete koji prelazi iznos garancije iz stava 6.1. ovog člana.

6.5. Zakupac će vratiti neiskorišćenu mjenicu/e po isteku 30 dana od dana izvršenja ugovorenih obaveza Zakupodavca.

7. UGOVORNA KAZNA

7.1. Ukoliko se tokom zakupa skladišnog prostora i izvršenja usluga skladištenja ili nakon završetka istih utvrdi da skladišni prostor ili kvalitet pruženih usluga nije ili nije bio u skladu sa zahtjevima Zakupca, Zakupac ima pravo da u svakom trenutku raskine Ugovor, saradnju sa Zakupodavcem i da mu kao vid naknade štete obračuna penal u iznosu od **10.000** BAM bez pdv-a.

7.2. Zakupac je ovlašćen da naplati ugovornu kaznu, odnosno da iznos ugovorne kazne prebije na teret bilo kog drugog potraživanja koje Zakupodavac ima prema Zakupcu, s tim što je Zakupac dužan da o izvršenoj naplati – prebijanju, obavijesti Zakupodavca.

7.3. Naplata ugovorne kazne ne oslobađa Zakupodavca obaveze da u cjelosti izvrši predmet Ugovora , u skladu sa Prilogom 1.

8.VIŠA SILA

8.1. Dejstvo više sile se smatra za slučaj koji oslobađa od odgovornosti za neizvršavanje svih ili nekih ugovorenih obaveza i za naknadu štete za djelimično ili potpuno neizvršenje ugovorenih obaveza – onu ugovornu stranu kod koje je nastupio slučaj više sile, ili obje ugovorne strane kada je kod obje ugovorne strane nastupio slučaj više sile, a izvršenje obaveza koje je onemogućeno zbog dejstva više sile odlaže se za vrijeme njenog trajanja.

8.2 Pod dejstvom više sile se podrazumijeva naročito sljedeće: požar, poplava, zemljotres, ratno stanje, mobilizacija, neprijateljsko djelovanje, pobuna, štrajk (pod uslovom da štrajk nije nastupio kod ugovorne strane koja se poziva na viša silu), sabotaža, epidemija, saobraćajna i prirodna katastrofa, uvođenje embarga, blokade ili sankcije od strane organa ili organizacija međunarodne zajednice ili nekoliko država, akt organa međunarodne zajednice uperen protiv bilo koje od ugovornih strana, blokade organizovane od trećih lica, remontne aktivnosti ili veće havarije – koje za posljedicu imaju dužu obustavu ili prekid rada ugovornih strana, kao i nastupanje drugih događaja koji ne zavise od volje jedne ili obje ugovorne strane, a koji u potpunosti ili djelimično sprječavaju ili onemogućavaju jednu od ugovornih strana, ili obje ugovorne strane, da izvrše ugovorne obaveze, a ugovorna strana ili ugovorne strane ih nisu mogle predvidjeti ili izbjeći.

8.3. Ugovorna strana kojoj je izvršavanje ugovornih obaveza onemogućeno usljed dejstva više sile je u obavezi da odmah, bez odlaganja, pisanim putem obavijesti drugu ugovornu stranu o nastanku ovih okolnosti i njihovom procijenjenom ili očekivanom trajanju, uz istovremeno dostavljanje dokaza o postojanju više sile.

8.4. Ugovorna strana kod koje je nastupio slučaj više sile, dužna je da preduzima sve potrebne radnje radi otklanjanja posljedica koje onemogućavaju izvršavanje njenih ugovornih obaveza, da pisano obavještava drugu ugovornu stranu koliko će trajati prepreke prouzrokovane višom silom u odnosu na izvršavanje ugovornih obaveza, kao i da drugu ugovornu stranu odmah pisano obavijesti o prestanku dejstva više sile. Ova odredba se na odgovarajući način primjenjuje i kada je slučaj više sile nastupio kod obje ugovorne strane.

8.5. Za vrijeme trajanja više sile svaka ugovorna strana snosi svoje troškove.

8.6. Ako djelovanje više sile spriječi ugovorne strane da izvršavaju svoje obaveze ili dio svojih obaveza u periodu dužem od **30** (trideset) kalendarskih dana, ugovorne strane će se sporazumjeti o daljem postupanju u izvršavanju odredaba Ugovora i o tome će zaključiti Aneks ovog Ugovora.

8.7. Međusobno obavještavanje ugovornih strana u slučaju nastupanja više sile, vrši se isključivo u pisanoj formi.

9. RASKID I OTKAZ UGOVORA

9.1. Zakupac može da otaže ovaj Ugovor u svakom momentu dostavljanjem izjave o otkazu u pismenoj formi Zakupodavcu, sa otkaznim rokom od 15 dana.

Otkazni rok počinje da teče danom prijema izjave o otkazu.

Zakupac se obavezuje da Zakupodavcu obračuna cijenu za zakup skladišta i usluge skladištenja koje su izvršene zaključno sa danom prijema izjave o otkazu a u skladu sa Prilogom 1..

Zakupac neće biti odgovoran za eventualnu štetu koju bi po ovom osnovu mogao da pretrpi Zakupodavac.

9.2. Ugovorne strane mogu sporazumno da raskinu Ugovor, a sporazumom o raskidu ugovora utvrđuju se visina i način ispunjenja međusobnih dospjelih obaveza do dana sporazumnog raskida Ugovora.

9.3. Zakupac može da raskine Ugovor, putem dostavljanja Zakupodavcu pisanog obavještenja o neispunjenju ugovornih obaveza.

9.4. Ugovor se ne može raskinuti zbog neispunjenja neznatnog dijela ugovorene obaveze.

10. RJEŠAVANJE SPOROVA

10.1. Svi sporovi ili nesuglasice koje nastanu između Ugovornih strana tokom realizacije ovog Ugovora, ili u vezi sa njim rješavaju se sporazumno, u roku od 15 kalendarskih dana od dana kada jedna ugovorna strana pisanim putem obavijesti drugu ugovornu stranu o postojanju spornog pitanja i predloži pokušaj postizanja sporazumnog rješenja spornog pitanja.

10.2. U slučaju nemogućnosti sporazumnog rješenja spor će biti riješen pred stvarno nadležnim sudom u Sarajevu.

11. ZAVRŠNE ODREDBE

11.1. Ovaj Ugovor se smatra potpisanim kada ga potpišu obje ugovorne strane i važi 1 (jednu) godinu od dana obostranog potpisivnja ovog ugovora.

11.2. Zakupac ima pravo da u toku važenja Ugovora uputi Zakupodavcu zahtijev za proširenje obima ugovorenog zakupa skladišnog prostora i izvršenja usluge skladištenja.

Na dan usvajanja zvanično upućene pisane ponude Zakupodavca date na osnovu podnijetog pojedinačnog zahtjeva Zakupca iz stava 1 ove tačke, sačinjava se poseban Aneks ovog Ugovora u kome se definiše vrsta i obim robe/usluga iz stava 1 ove tačke koji potpisuju ovlašćeni predstavnici obje ugovorne strane.

Potpisani Aneks iz prethodnog stava ovog Ugovora čini njegov sastavni dio.

11.3. Obostrano potpisani Aneks Ugovora iz prethodnog stava prestaje da važi kada Zakupodavac odnosno Zakupac izvrši obaveze u skladu sa ovim ugovorom odnosno Prilogom 1.

11.4. Ugovorne strane su saglasne da se na sve odnose i pitanja koja nisu regulisana odredbama ovog Ugovora, primjenjuju odredbe Zakona o obligacionim odnosima, i drugih važećih propisa BiH, koji regulišu predmet Ugovora.

11.5. Ugovorne strane su saglasne da su sve informacije koje su im postale poznate tokom realizacije ovog Ugovora povjerljive i da se ne smiju odavati bez saglasnosti druge ugovorne strane, izuzev ukoliko se takva informacija mora dati na osnovu zakonskih ili osnovanih zahtijeva nadležnih organa u Bosni i Hercegovini.

Zakupodavac je dužan da podatke koji predstavljaju poslovnu tajnu Zakupca, a do kojih dođe tokom realizacije ovog Ugovora, trajno čuva kao poslovnu tajnu.

Obaveze Ugovornih strana u pogledu povjerljivosti izvršavaće se u skladu sa posebnim zaključenim Ugovorom o povjerljivosti broj \_\_\_\_\_\_\_\_\_\_\_\_\_\_\_.godine.

11.6. Nijedna Ugovorna strana nema pravo prenosa prava i obaveza iz ovog Ugovora na treća lica bez prethodnog pisanog odobrenja druge strane.

11.7. Sva obavještenja, zahtijevi i druga prepiska u toku trajanja ovog Ugovora, između ugovornih strana, vrši se u pisanoj formi, i to: prepručenom poštom sa povratnicom ili direktnom dostavom na adresu ugovorne strane ili putem e-maila.

Ugovorne strane su saglasne da se sva obavještenja, zahtijevi i druga prepiska u toku trajanja ovog Ugovora dostavljaju na sljedeću adresu:

Za Zakupca:

**G-PETROL DOO**

Kontakt osoba: Seno Macić

G-Petrol d.o.o. Sarajevo

Sektor za maloprodaju

Bosna i Hercegovina

Marka Marulića 2, lamella B

Telefon: +387 33 944 919 +387 65 854 764

[seno.macic@nis.eu](mailto:seno.macic@nis.eu)

Za Zakupodavca:

**\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_**

ul. **\_\_\_\_\_\_\_\_\_\_\_\_\_\_\_\_\_\_\_\_**

Kontakt osoba: **\_\_\_\_\_\_\_\_\_\_\_\_\_\_\_\_\_\_\_\_**

Funkcija**\_\_\_\_\_\_\_\_\_\_\_\_\_\_\_\_\_\_\_\_**

E-mail: **\_\_\_\_\_\_\_\_\_\_\_\_\_\_\_\_\_\_\_\_**

Telefon: **\_\_\_\_\_\_\_\_\_\_\_\_\_\_\_\_\_\_\_\_**

Sastavni dio ovog Ugovora je Izjava o vlasničkoj strukturi (Prilog broj 2). U slučaju nastanka promjena vezano za lanac vlasnika Zakupodavca, uključujući beneficijare (između ostalog, krajnje) i (ili) u izvršnim organima Zakupodavca, posljednji prezentuje kompaniji Zakupca informacije o promjenama putem elektronske pošte, na adresu [srebrenka.malic@nis.eu](mailto:srebrenka.malic@nis.eu) u roku od 3 (tri) kalendarska dana od nastanka takvih promjena, koje treba da budu potkrepljene odgovarajućim dokumentima.

Zakupac ima pravo da jednostrano odustane od izvršenja Ugovora u slučaju da Zakupodavac ne izvrši obaveze koje su predviđene prethodnim stavom ovog Ugovora.

U tom slučaju se Ugovor smatra raskinutim, počev od datuma kada je Zakupodavac dobio pismeno obavještenje kompanije Zakupca o tome da ona odustaje od izvršenja Ugovora ili pak od nekog drugog datuma koji je naveden u takvom obavještenju.

11.8.Ovaj Ugovor je sačinjen u 2 (dva) istovjetna primjerka od kojih jedan primjerak za Zakupca, a jedan primjerak za Zakupodavca.

11.9. U slučaju nesklada u tumačenju između odredbi ovog Ugovora i Priloga br.1 uz ovaj Ugovor, prednost u tumačenju ima Prilog br.1.

Ugovorne strane:

|  |  |
| --- | --- |
| \_\_\_\_\_\_\_\_\_\_\_\_\_\_2024.  Za i u ime Zakupca:  \_\_\_\_\_\_\_\_\_\_\_\_\_\_\_\_\_  **Milan Čolović**  Direktor G-Petrol d.o.o. Sarajevo | \_\_\_\_\_\_\_\_\_\_\_\_\_\_2024.  Za i u ime Zakupodavca:  \_\_\_\_\_\_\_\_\_\_\_\_\_\_\_\_\_  Direktor \_\_\_\_\_\_\_\_\_\_\_\_ |